Okresný úrad Žiar nad Hronom
odbor krízového riadenia
Námestie Matice slovenskej 8, 965 01 Žiar nad Hronom

Číslo: OU-ZH-OKR-2019/004328-2				      		Počet listov : 21
v Žiari nad Hronom, 25. 3. 2019 						

S c h v a ľ u j e m:	_____________________

        			Ing. Andrea Žiaková   
              		     Prednostka OÚ 

P  R  O P  O Z  Í  C  I  E

spoločného okresného kola mladých záchranárov civilnej ochrany

II. stupňa základných škôl, osemročných gymnázií do kvarty vrátane a CVČ 

 okresov Žiar nad Hronom, Žarnovica, Banská Štiavnica
 
10. mája 2019

Žiar nad Hronom 2019

P R O P O Z Í C I E

„Súťaže mladých záchranárov civilnej ochrany“

Tieto propozície sú vypracované v súlade so schváleným Organizačným poriadkom „Súťaže mladých záchranárov civilnej ochrany“ spoločného okresného kola okresov Žiar nad Hronom, Žarnovica a Banská Štiavnica, ktorý bol vypracovaný v zmysle organizačného poriadku Ministerstva školstva, vedy, výskumu a športu Slovenskej republiky dňa 28. septembra 2017 pod číslom 2017/12394:2-10B0 s účinnosťou od 1. januára 2018. 
Upravujú základné podmienky pre organizovanie, materiálno-technické zabezpečenia, financovanie a vykonanie spoločného okresného kola pre školský rok 2018/2019.

Súčasťou propozícií je aj záväzná prihláška a protokol o proteste.

A. ZÁKLADNÉ USTANOVENIA 
 
1.	Názov a základné ustanovenie súťaže

„Okresné kolo mladých záchranárov civilnej ochrany“

Družstvá sa pripravujú na súťaž a súťažia podľa pravidiel ustanovených v „Metodickej príručke pre súťaž mladých záchranárov civilnej ochrany“ (ďalej len „Metodika“) s prílohami a podľa ustanovení týchto „Propozícií okresného kola (ďalej len „Propozície“). 

Všetky dokumenty súťaže sú zverejnené na web stránke sekcie krízového riadenia Ministerstva vnútra Slovenskej republiky pod odkazom http://www.minv.sk/?smzCO ako samostatné súbory na stiahnutie. 

Organizačný výbor si vyhradzuje právo možnosti zmeny Propozícií okresného kola, ak by to nepredvídané okolnosti vyžadovali.

2.	Poslanie súťaže
Poslaním „Súťaže mladých záchranárov civilnej ochrany“ (ďalej len „súťaž“) pre žiakov II. stupňa základných škôl a pre žiakov 1. až 4. ročníka osemročných gymnázií je overiť  teoretické vedomosti učiva „Ochrana života a zdravia“ praktickými zručnosťami. 
Súťaž:
a)	pripravuje žiakov na možné riziká vyplývajúce najmä z pôsobenia následkov živelných pohrôm, havárií, katastrof alebo teroristických útokov s dôrazom na civilnú ochranu, pohyb v prírode, poskytovanie prvej pomoci a hasenie malých požiarov,
b)	prispieva k upevneniu návyku poskytnúť pomoc v prípade mimoriadnych udalostí,
c)	napomáha k vytváraniu pozitívnych morálnych vlastností, rozvíja tvorivé odborno-teoretické vedomosti a odborno-technické schopnosti žiakov, rozvíja a upevňuje vzťahy, kolektívnu zodpovednosť,
d)	motivuje k záujmovej činnosti, mimoškolskému vzdelávaniu, zmysluplnému cielenému, účelnému a efektívnemu využívaniu voľného času žiakov,
e)	vytvára vzťah žiakov k prierezovému učivu „Ochrana života a zdravia“,
f)	prispieva k zvyšovaniu počtu pravidelne športujúcich žiakov, formuje v nich trvalý vzťah k tejto činnosti v záujme zvyšovania telesnej zdatnosti, posilňovania zdravia a formovania zdravého životného štýlu,
g)	vytvára pre školy a pedagogických zamestnancov konkurenčné prostredie na porovnávanie kvality výchovno-vzdelávacieho procesu obohateného o atraktívne prvky. 

3.	Vyhlasovateľ a organizátor súťaže
Vyhlasovateľom súťaže je MV SR a Sekcia krízového riadenia Ministerstva vnútra Slovenskej republiky (ďalej len „sekcia“). 
Okresné kolo sa koná pod záštitou prednostky Okresného úradu Žiar nad Hronom. Organizátorom súťaže je podľa „Organizačného poriadku súťaže“ odbor krízového riadenia Okresného úradu Žiar nad Hronom, Žarnovica a Banská Štiavnica  v spolupráci s OR H a ZZ, Slovenského červeného kríža, OR PZ, mesta Žiar nad Hronom, TS mesta Žiar nad Hronom a s nezištnými sponzorskými organizáciami. 

4.	Organizačný výbor súťaže

riaditeľ súťaže:                  Ing. Andrea Žiaková, prednostka OÚ Žiar nad Hronom
hlavný rozhodca:               Ing. Jaroslav Holzer, vedúci odboru KR OÚ Žiar nad Hronom 
finančné zabezpečenie:	                       CP Banská Bystrica
zástupca hlavného rozhodcu: 	Ing. Milan Kapusta, zamestnanec odboru KR OÚ Žiar nad Hronom
organizačné zabezpečenie:	odbor KR OÚ - Žiar nad Hronom, Žarnovica, Banská Štiavnica
5.	Miesto a termín konania súťaže

Spoločné okresné kolo súťaže mladých záchranárov CO sa uskutoční dňa 10. mája 2019 na plážovom kúpalisku a mestskom parku v Žiari nad Hronom

6.	Súťažné disciplíny a rozhodcovia

Pre okresné kolo sa vytvára skupina rozhodcov na jednotlivé súťažné a technické stanovištia nasledovne:
súťažné disciplíny	rozhodcovia	organizácia	
 Štart – Cieľ 	Ing. Anna Tužinská 	OÚ Žiar nad Hronom	
	Ing. Branislav Jakubek	OÚ Žiar nad Hronom	
1. Testy 	  Mgr. Eva Vincencová, 	OÚ Žiar nad Hronom	
	. Ing. Martina Škriniarová	OÚ Žiar nad Hronom	
2. Civilná ochrana	 figurant na PIO, 	
2.1.	 Použitie ochrannej masky    	 Mgr. Jozef Irecký	Zväz CO	
2.2. Improvizované PIO 	 Mgr. Emília Garajová	OÚ Banská Štiavnica	
2.3. Evakuačná batožina	 Mgr. Marta Jurkemíková	CP Banská Bystrica	
2.4. Rozoznávanie varovných signálov	 PaedDr. Miloš Víglašský	CP Banská Bystrica	
3. Pohyb a pobyt v prírode	 Ing. Štefan Stripaj	OÚ Žarnovica	
	 JUDr. Alžbeta Majsniarová	OÚ Žarnovica	
4. Zdravotnícka príprava 	 figurant na ošetrenie úrazov, nie člen družstva, 	
4.1. Ošetrenie úrazu  	 SZČK ZH		
4.2. Volanie na tiesňovú linku 112	 SZČK ZH		
5. Hasenie malých požiarov 	OR H a ZZ ZH		
	OR H a ZZ ZH		
6. Streľba zo vzduchovej pušky	Ing. Milan Kapusta	OÚ Žiar nad Hronom	
	Mgr. Adriana Melicherčíková	OÚ Banská Štiavnica	
Sčítacia komisia  	Ing. Jaroslav Holzer	OÚ Žiar nad Hronom	
	Ing. Štefan Stripaj	OÚ Žarnovica	
	Mgr. Emília Garajová	OÚ Banská Štiavnica	
Technicko – organizační pracovníci		OÚ Žiar nad Hronom	
		OÚ Žiar nad Hronom	
	Mgr. Zdenko Doležal	OÚ Žiar nad Hronom	
V záujme zachovania úrovne súťaže je komisia zložená zo zamestnancov odborov krízového riadenia okresných úradov (v rámci spolupráce s inými okresnými úradmi) na disciplíny zastrešujúce problematiku civilnej ochrany, z členov Slovenského Červeného kríža k zdravotníckej príprave, príslušníkov H a ZZ k haseniu malých požiarov a prípadne ďalších zamestnancov organizácií a osôb, ktorí dobrovoľne vykonávajú funkcie rozhodcov a ktorí boli na túto činnosť preškolení. 

Organizátor si vyhradzuje právo na spresnenie organizačného výboru a rozhodcov v deň konania okresného kola.

7.	Podmienky účasti v súťaži   
Súťaže sa zúčastňujú vždy družstvá zmiešaných štvoríc, t. j. dvoch chlapcov a dvoch dievčat. Žiaci nemusia byť z jednej triedy, ani jedného ročníka. Súťaž si vyžaduje účasť žiakov s dobrým zdravotným stavom.
Škola môže do okresného kola prihlásiť max jedno družstvo v zmysle „Organizačného poriadku...“.
Vysielajúca škola zašle v elektronickej podobe organizátorovi súťaže v počítači vypísanú záväznú prihlášku družstva školy v zmysle „Organizačného poriadku s uvedením titulu, mena a priezviska riaditeľa školy resp. jeho zástupcu s uvedením v. r. na znak identity. Za zdravotný stav žiakov – členov družstva zodpovedá vysielajúca škola. Súťažiaci je povinný mať na súťaži so sebou preukaz poistenca zdravotnej poisťovne.
Súťažiace družstvo sprevádza pedagogický dozor, ktorý je zároveň vedúcim družstva. 

8.	Časový rozpis konania súťaže

07:00 – 08,15 hod.	prezencia účastníkov, porada rozhodcov, losovanie štartovných čísiel, výklad trate, poučenie kapitánov, organizačné pokyny, vydanie občerstvenia 	
08,30 – 08,45 hod.  	otvorenie súťaže, sľub súťažiacich a rozhodcov  	
08,45– 13:00 hod.  	priebeh súťaže	
13,15 – 13:45 hod. 	vyhodnotenie súťaže, odovzdanie cien, ukončenie súťaže	

B. ORGANIZAČNÉ POKYNY

1.	Prihláška na okresné kolo 

Prihlášku družstva na okresné kolo zašle vysielajúca škola  organizátorovi - Okresnému úradu Žiar nad Hronom, odboru krízového riadenia na e-mail jaroslav.holzer@minv.sk. 
Záväznú prihlášku družstva zašle škola e-mailovou formou a to na formulári prihlášky, ktorý bude škole zaslaný/doručený spolu s pozvánkou na súťaž, Organizačným poriadkom súťaže, Štatútom súťaže a  Propozíciami súťaže v termíne 
do 15. apríla 2019

na adresu organizátora:    		Okresný úrad Žiar nad Hronom
                          	odbor krízového riadenia, e-mail             jaroslav.holzer@minv.sk 

Pri nedodržaní stanoveného termínu zaslania prihlášky v pozvánke na okresné súťaže táto nebude akceptovaná. 
Prihláška slúži aj ako doklad na úrazové poistenie účastníkov súťaže. Z uvedeného dôvodu prihlášku vyplňte čitateľne v elektronickej podobe s úplnou adresou účastníkov, dátumom narodenia (pre potreby úrazového poistenia žiakov). 
V prípade náhleho ochorenia či iného dôvodu neúčasti žiaka je možná účasť náhradníka, ale vždy s dodržaním zloženia družstva, to zn. chlapec za chlapca a dievča za dievča. Oznámenie o zmene vykoná vedúci družstva najneskôr ráno v deň konania súťaže pri prezencii s uvedením údajov pre úrazové poistenie náhradníka.

Kontaktná osoba pre súťaž a súťažné disciplíny je hlavný rozhodca súťaže.

2.	Informácie o súťaži

Kontaktné osoby pre poskytnutie informácií o príprave a vykonaní okresného kola:  
Organizácia	Meno priezvisko	Telefón	E-mail	
OU Žiar nad Hronom, odbor KR
    	Ing. Jaroslav Holzer
pre organizáciu súťaže
	0903/534936
0903/805370	jaroslav.holzer@minv.sk 
milan.kapusta@minv.sk  	
	Ing. Jaroslav Holzer
pre súťaž a súťažné disciplíny hlavný rozhodca súťaže			
	Ing. Jaroslav Holzer
pre zber a kompletizáciu prihlášok 			
  
3.	Žrebovanie štartových čísiel
Žrebovanie štartových čísel, poučenie kapitánov o plnení úloh na stanovištiach, o manipulovaní so vzduchovkou a o hodnotení disciplín, obhliadka trate sa uskutočnia podľa programu pred začiatkom súťaže. 

4.	Doprava účastníkov súťaže
    	
Dopravu žiakov na miesto konania súťaže s vlastnou starostlivosťou družstiev sú na náklady vysielajúcej školy. 

5.	Zdravotnícke zabezpečenie súťaže
Súťažiaci sú povinní mať so sebou preukaz poistenca verejného zdravotného poistenia.
Ozdravné opatrenie: Počas konania súťaže platí prísny zákaz fajčenia, požívania alkoholických nápojov či omamných látok pre všetky osoby v celom areáli a v priestore súťažnej trate. Zdravotnícke zabezpečenie súťaže je v zodpovednosti organizátora.

6.	Poistenie účastníkov súťaže 

Úrazové poistenie súťažiacich, po oznámení údajov v záväznej prihláške pre úrazové poistenie vysielajúcou školou, je v zodpovednosti organizátora.
.  Poistenie platí v deň konania súťaže a to od prezencie súťažiacich v prezenčnej listine do ukončenia súťaže - vrátane vyhodnotenia.
 
7.	Stravovanie a občerstvenie súťažiacich

Stravovanie a občerstvenie súťažiacich, pedagogického dozoru, rozhodcov a hostí zabezpečí organizátor v mieste konania súťaže v súlade so Štatútom súťaže.

8.	Finančné a logistické zabezpečenie súťaže

Zabezpečuje organizátor v súlade s ustanoveniami Čl. 6 Organizačného poriadku súťaže v súčinnosti so sekciou KR MV SR a príslušným Centrom podpory.

C. TECHNICKÉ USTANOVENIA

Súťažiaci  absolvujú  celú  súťaž  s  vlastnými  ochrannými  maskami  (lícnica CM-3, CM-4). Ostatný materiál zabezpečí organizátor. Súťažiaci môžu použiť vlastné buzoly. Vlastné vzduchovky nie sú povolené. Počas súťaže je zakázaná akákoľvek pomoc súťažiacim. V priebehu súťaže je zakázané vstupovať do priestorov vytýčenej trate mimo pretekárov, členov organizačného výboru a hostí v sprievode člena organizačného výboru. V priebehu súťaže nie je povolené vykonávať tréning.

ÚSTROJ                                                                                                                                         
Súťažiace družstvo súťaží v športovom odeve a v športovej obuvi. 
Na splnenie úlohy v disciplíne „Civilná ochrana“ musí mať každý člen družstva vlastnú ochrannú masku (lícnica CM-3, CM-4) s filtrom a brašnou. Maska musí byť odpovedajúcej veľkosti tvárovej časti súťažiaceho. Ochranné masky na súťaž si škola môže zabezpečiť v spolupráci s príslušným okresným úradom – odborom krízového riadenia, v ktorého územnej pôsobnosti sa nachádza. Ostatný materiál na plnenie jednotlivých súťažných úloh zabezpečuje organizátor.

TRAŤ                                                                                                                                                       

Trať súťaže a jednotlivé stanovištia súťažných disciplín budú vyznačené jednotným farebným značením. Na trati sa súťaží formou štart – cieľ. Terén trate je mierne členitý s rôznym povrchom (kros) a dĺžkou cca 1200 metrov. 

ŠTART                                                                                                                                         

Družstvá štartujú za sebou podľa vylosovaného poradia (štartovných čísiel) v 10 min časovom intervale so štartovným číslom, štartovnou kartičkou a vlastnou ochrannou maskou v pochodovej polohe. Družstvo musí byť pripravené v priestore štartu 3 minúty pred štartom. Časový interval štartu môže v prípade potreby upraviť hlavný rozhodca.

CIEĽ                                                                                                                                                            

Do výsledného času družstva dosiahnutého na trati od štartu po cieľ sa započítava čas príchodu posledného člena družstva do cieľa. Stanovený limit  trate vrátane plnenia úloh na stanovištiach bude oznámený súťažiacim družstvám pred začiatkom súťaže. Body za prekročený čas sú odpočítavané osobitne – bez ohľadu na úspešnosť družstva v súťažných disciplínach podľa bodovacej tabuľky.

D. OBSAH SÚŤAŽNÝCH  DISCIPLÍN 
1. TESTY

POSTUP: Po príchode na stanovište dostane každý člen družstva dostane vlastnú verziu testu na vyplnenie. Test má 20 otázok. Na pokyn rozhodcu začnú súťažiaci plniť súťažnú úlohu, každý súťažiaci rieši test samostatne, vzájomná výpomoc je zakázaná. Testy nemožno riešiť na inom mieste a v inom čase, ako na príslušnom stanovišti. Každý súťažný test má skladbu:
10 otázok 	Civilná ochrana
  4 otázky  	Zdravotnícka príprava
  1 otázka 	Volanie na tiesňovú linku 112
  3 otázky	Ochrana pred požiarmi
  2 otázky 	Dopravná výchova
Otázky sú vo všetkých štyroch verziách testov totožné, ich poradie však musí byť zámerne zmenené. Každý súťažiaci vypĺňa test samostatne. Organizátor vytvorí také podmienky, aby minimalizoval možnosti vzájomného napomáhania si súťažiacimi pri vypracovaní testu. 
Testy sú k dispozícii na web stránke sekcie krízového riadenia Ministerstva vnútra SR (ďalej len „sekcia“) pod odkazom http://www.minv.sk/?smzCO , ich výber a zaradenie do testu sa však žiaci dozvedia až pri pridelení testu na súťažnom stanovišti TESTY. Organizátor nesmie nikomu poskytnúť skladbu súťažného textu pred súťažou. 

HODNOTENIE: súťažiaci získa za každú správnu odpoveď 2 body, jednotlivec môže získať max. 40 bodov). Družstvo môže spoločne získať max. 160 bodov.

MATERIÁLNO-TECHNICKÉ ZABEZPEČENIE: Všetok materiál na stanovišti (testy a perá alebo ceruzky) zabezpečuje organizátor.

2. Civilná ochrana 

Disciplína je zložená zo 4 častí: 2.1. Použitie ochrannej masky, 2.2. Použitie improvizovaných prostriedkov individuálnej ochrany (improvizované PIO), 2.3. Vymenovanie zloženia evakuačnej batožiny, 2.4. Rozoznávanie varovných signálov CO.

2.1.Použitie ochrannej masky  
Táto disciplína je zameraná na overenie zručnosti nasadenia ochrannej masky. Súťažiaci si na pokyn rozhodcu nasadia masky. Rozhodca skontroluje tesnosť masiek a dá pokyn masky sňať. Správny postup použitia ochrannej masky je v „Prílohe 1 – použitie ochrannej masky“.

POSTUP:
•	družstvo príde na stanovište, každý člen s maskou v pochodovej polohe (maska aj filter samostatne /oddelené od seba/ v textilnej kapse, filter zazátkovaný),
•	rozhodca vydá povel „masky pripraviť!“,
•	každý člen družstva vyberie a skompletizuje masku (spoja filter s maskou, odzátkujú filtre a masky nechajú voľne zavesené na krku),
•	rozhodca vydá povel „masky nasadiť!“,
•	súťažiaci nasadia masky do ochrannej polohy,
•	rozhodca vykoná kontrolu tesnosti masiek každého súťažiaceho (priloží dlaň na otvor filtra a prikáže súťažiacemu nadýchnuť sa),
•	následne rozhodca vydá pokyn „masky sňať!“, súťažiaci vrátia masky do pochodovej polohy.
Organizátor môže alternatívne doplniť disciplínu o prechod kontaminovaným územím (napr. pokiaľ vlastní, či získa zadymovacie zariadenie – „dymostroj“). Kontaminované územie stačí aj znázorniť - vytýčiť páskou, vlajočkami a pod. Tento prechod sa však nehodnotí, rozhodca iba upozorní súťažiacich na prípadnú chybu ako, napr. na beh namiesto rýchlej chôdze.

HODNOTENIE: Každý súťažiaci dostane za správne nasadenie ochrannej masky 20 bodov. Družstvo tak môže získať celkovo max. 80 bodov. Za správne nasadenie sa považuje tesná maska – teda taká, ktorá pri kontrole (rozhodcova dlaň na otvore filtra a nádych súťažiaceho v maske) neprepúšťa vzduch cez nedostatočne dotiahnutú lícnicu.

ÚKON	POČET BODOV	
skompletizovanie masky	5	
nasadenie masky do ochrannej polohy a jej tesnosť	10	
sňatie masky z ochrannej do pochodovej polohy, dodržanie správnej manipulácie – neodkladanie vecí na zem	5	
Spolu:	20	
Družstvo SPOLU:	80	

MATERIÁLNO-TECHNICKÉ ZABEZPEČENIE: Súťažiaci použijú vlastné (školské príp. iné) ochranné masky. Pokiaľ vysielajúca škola nemá masky k dispozícii, zabezpečí si ich v dostatočnom predstihu cestou odboru krízového riadenia územne príslušného okresného úradu.
 
POZNÁMKA: Súťažiaci po dobehnutí do cieľa, alebo po skončení súťaže očistia masky (vatovým) tampónom a dezinfekčným roztokom (aj v prípade cvičných masiek). Uvedená činnosť sa nehodnotí, slúži iba na dezinfekciu masky pred jej ďalším použitím. Materiál na dezinfekciu zabezpečí organizátor súťaže.

2.2. Použitie improvizovaných prostriedkov individuálnej ochrany (improvizované PIO)
Úlohu riešia 2 členovia družstva, ktorí boli určení po splnení úlohy v prvej časti na stanovišti „Civilná ochrana“. 
Súťažiaci majú na stanovišti k dispozícii  nižšie vymenované predmety. Ku každému predmetu sú uvedené povolené alternatívy podľa možností organizátora. Vytvorenie improvizovaných PIO je rozdelené na úkony, pričom každý vyžaduje nasledovné predmety:
•	okuliare (napr. lyžiarske, potápačské, zváračské, prípadne slnečné alebo iný predmet aspoň symbolicky použiteľný); súťažiaci ich použijú na ochranu očí,
•	uterák, šál (prípadná náhrada: iné kusy tkaniny, utierky na riad, stará košeľa či tričko, šatka, ...); súťažiaci ho použijú na zakrytie – ochranu dýchacích ciest; organizátor môže pripraviť aj nádobu s vodou na navlhčenie tkaniny,
•	čiapka (pletená, šiltovka či iné, ako napr. kúpacia čapica, odnímateľná kapucňa, nastrihnutá igelitová taška – nastrihnutá tak, aby sa pri zakrytí temena, zátylku a krku zabránilo zaduseniu); súťažiaci ju použijú na pokrytie hlavy, 
•	pršiplášť (prípadná náhrada: stará – ideálne nepremokavá vetrovka, dlhý kabát, otepľovacie  či džogingové – šuštiaková súprava, overal, stará deka, veľké kusy fólie); súťažiaci ich použijú na ochranu trupu,      
•	igelitové vrecká (prípadná náhrada: gumené alebo iné rukavice, malé PVC tašky); súťažiaci ich použijú na ochranu rúk,   
•	vysoké igelitové tašky (prípadná náhrada: PVC vrecia na odpad, fólia alebo gumené čižmy); súťažiaci ich použijú na ochranu chodidiel a nôh,
•	gumičky a kúsky povrazu (súťažiaci ich použijú na upevnenie vyššie opísaného materiálu)

POSTUP: Rozhodca stručne uvedie 2 členov družstva do fiktívnej situácie (pozri „Prílohu č. 2 - Modelové situácie“. Uvedené situácie sú iba vzorové – pre inšpiráciu, rozhodca nezdržiava družstvo podrobným opisom, detailmi a pod.) Súťažiaci dostávajú úlohu zhotoviť improvizované PIO v situácii, keď sú ochranné masky nedostupné avšak je nevyhnutné ochrániť si najmä dýchacie cesty, oči  a povrch tela. 

Na pokyn rozhodcu začnú dvaja súťažiaci vyberať predmety (materiál), z ktorých je možné zhotoviť improvizované PIO. Na figurantovi demonštrujú správne zhotovenie a použitie improvizovaných PIO a komentujú svoju činnosť (vysvetľujú výber predmetov, dôvod výberu, použitie na jednotlivých častiach tela a pod.). Ostatní dvaja členovia družstva po splnení úloh (výber evakuačnej batožiny a rozoznávanie varovných signálov CO) môžu radiť pri výbere predmetov a zhotovovaní improvizovaných PIO. 

HODNOTENIE: Za správne zhotovené a použité prostriedky na ochranu očí a dýchacích ciest získa družstvo 25 bodov. Ďalších 36 bodov získa družstvo za správne zhotovené a použité prostriedky na ochranu trupu.	
Za správne zhotovené a použité improvizované PIO sa pokladá: 
•	zakryté – chránené dýchacie cesty a zároveň i hlava (ústa, nos, pokrývka hlavy), 
•	zakrytý – chránený trup alebo aspoň jeho väčšia časť,
•	zhotovená ochrana nôh  (minimálne chodidiel a časti lýtka),
•	zhotovená ochrana rúk.
Družstvo získať za túto časť disciplíny „Civilná ochrana“ celkom 61 bodov.

ÚKON	POČET BODOV	
zakryté – chránené dýchacie cesty (ústa, nos)	15	
zakryté – chránené oči	10	
zakrytá – chránená hlava (pokrývka hlavy) 	10	
zakrytý – chránený trup alebo aspoň jeho väčšia časť	10	
zhotovená ochrana nôh  (minimálne chodidiel a časti lýtka)	8	
zhotovená ochrana rúk	8	
SPOLU:	61	

MATERIÁLNO-TECHNICKÉ ZABEZPEČENIE: Všetok uvedený materiál na stanovišti zabezpečuje organizátor.

2.3. Evakuačná batožina
Úlohou v tejto časti disciplíny „Civilná ochrana“ je vybrať 10 predmetov do evakuačnej batožiny. Z týchto desiatich predmetov sa hodnotia iba predmety správne, teda tie, ktoré sú do evakuačnej batožiny skutočne určené resp. odporúčané. Súťažiaci preto musia mať k dispozícii (na celte, stolíku, v debni, ... alebo zobrazené na kartičkách ) minimálne 10 správnych predmetov.
Úlohu rieši iba 1 člen družstva, ktorý bol určený po splnení úlohy v prvej časti na stanovišti „Civilná ochrana“. 

POSTUP: Rozhodca uvedie člena družstva do fiktívnej situácie (pozri Príloha 2 – Modelové situácie), ktorá vyúsťuje do evakuácie obyvateľstva. Súťažiaci majú k dispozícii reálne predmety (na celte, stolíku, v debni...), z ktorých na pokyn rozhodcu začnú spoločne  vyberať predmety doporučené ako súčasť evakuačnej batožiny. Podľa podmienok organizátora môžu byť na splnenie tejto úlohy použité ako alternatíva kartičky z obrázkami predmetov a ich názvom v rozsahu uvedenom nižšie.

Hmotnosť a obsah evakuačnej batožiny je určený vyhláškou MV SR č. 328/2012 Z. z. a to:
a)	Hmotnosť batožiny môže byť najviac
•	25 kg u dospelej osoby,
•	15 kg u dieťaťa,
•	5 kg príručnej batožiny okrem batožiny podľa prvého a druhého bodu.

b)	Odporúčaný obsah batožiny:
•	osobné doklady, peniaze a iné cennosti,
•	lieky a nevyhnutné zdravotnícke pomôcky,
•	základné potraviny a pitná voda na dva až tri dni,
•	predmety osobnej hygieny,
•	vrecková lampa,
•	prikrývka alebo spací vak,
•	náhradná osobná bielizeň, náhradný odev, náhradná obuv a nepremokavý plášť,
•	ďalšie nevyhnutné osobné veci.
Na účely plnenia predmety neodporúčané: 
•	zbrane;
•	cigarety a zápalky;
•	alkohol;
•	jedlá ľahko podliehajúce skaze.
c)	neutrálne predmety: napríklad písacie potreby, disketa či CD nosič, teplomer, nie nevyhnutné hygienické potreby (krém na ruky, ženský make-up, telové mlieko...), rozličné náradie (kladivo, skrutkovač, kliešte, klince...), lepiaca páska a ďalšie predmety.

Tieto predmety slúžia iba na sťaženie orientácie pri výbere predmetov, tzn. aby súťažiaci nemohli postupovať mechanickým oddelením predmetov odporúčaných od predmetov neodporúčaných. Ich výber súťažiacimi sa nehodnotí. Organizátori musia dať pozor, aby išlo o predmety skutočne neutrálne, nesmú to byť predmety podobajúce sa resp. „príbuzné“ predmetom odporučeným.

Niekoľko príkladov predmetov, ktoré sa môžu podobať na odporučené alebo zakázané predmety:
•	plastický pohár, ktorý môže byť súčasťou balenej vody,
•	tzv. klubová karta (napr. mobilného operátora, siete čerpacích staníc, finančnej inštitúcie...), ktorá môže budiť dojem nevyhnutne potrebného osobného dokladu,
•	liečivo, dezinfekčný a čistiaci prostriedok obsahujúci alkohol,
•	malé sviečky, napr. do aromatických lámp, ktoré sú na praktické osvetlenie nepoužiteľné
•	špeciálna obuv ako napr. lyžiarky, príp. dámska obuv na vysokom opätku.
UPOZORNENIE PRE ORGANIZÁTOROV: Pre potreby súťaže sa použije napr. prázdna škatuľka cigariet, maketa zbrane, resp. hračkárska zbraň, fľaša od alkoholu naplnená vodou, prázdna škatuľka, resp. vymytý „kelímok“ od syra, masla, jogurtu a pod., prázdne tuby a ďalšie. Nie je nutné zakupovať „skutočné“ potraviny a je zakázané použiť cigarety a alkohol. Značka (logo + názov) cigariet na škatuľke môže byť prelepená. Pokiaľ budú mať organizátori k dispozícii, môžu do ponuky pridať i objemnejšie zakázané predmety, ako napr. periny, kočík, alebo vlastné domáce zviera s vysvetlením, že v navodenej situácii ide o zviera rodiny evakuovaného.
HODNOTENIE: Za každý správny predmet, t.j. predmet, ktorý je odporučený do evakuačnej batožiny, dostane družstvo 10 bodov. Družstvo môže získať maximálne 100 bodov. Výber zakázaných a neutrálnych predmetov sa nehodnotí. 

ÚKON	POČET BODOV	
osobné doklady	10	
peniaze a iné cennosti	10	
lieky a nevyhnutné zdravotnícke pomôcky	10	
základné potraviny a pitná voda na dva až tri dni	10	
predmety osobnej hygieny	10	
vrecková lampa	10	
prikrývka alebo spací vak	10	
náhradná osobná bielizeň, náhradný odev, nepremokavý plášť	10	
náhradná obuv 	10	
nevyhnutné osobné veci napr. mobil, okuliare na čítanie,...	10	
SPOLU:	100	

MATERIÁLNO-TECHNICKÉ ZABEZPEČENIE: Všetok uvedený materiál zabezpečuje organizátor.

2.4. Rozoznávanie varovných signálov 
Táto časť disciplíny je zameraná nielen na samotné rozoznanie varovných signálov CO, ale tiež správanie sa po ich zaznení. 
Úlohu rieši iba 1 člen družstva, ktorý bol určený po splnení úlohy v prvej časti na stanovišti „Civilná ochrana“. 

POSTUP: Rozhodca uvedie člena družstva do fiktívnej situácie (pozri Príloha 2 – Modelové situácie) a pustí mu nahrávku varovného signálu „Všeobecné ohrozenie“, alebo „Ohrozenie vodou“ na CD nosiči alebo vo formáte MP3 (podľa technických možností organizátora). 
Prehrávanie varovného signálu netrvá celé dve, resp. šesť minút, ale iba pokým súťažiaci neodpovie o aký varovný signál ide, resp. oznámi, že nevie odpovedať. Po rozpoznaní signálu súťažiaci odpovie o aký varovný signál ide a čo by robil, keby ho počul. 
Správna reakcia na signál je nasledovná:
•	zapnúť vysielanie verejnoprávneho rozhlasu a verejnoprávnej televízie a sledovať vysielanie,
•	nezaťažovať telefónne spojenie - telefonovať iba v skutočne súrnych prípadoch,
•	ubezpečiť sa či v okolí (napr. v dome) nie sú chorí, postihnutí, starí ľudia a poskytnúť im pomoc, 
•	postarať sa o deti bez dozoru,
•	zlaté pravidlo – zachovať rozvahu a pokoj.
Za správnu odpoveď sa považuje:
•	určenie, či ide o varovný signál „Všeobecné ohrozenie“ (2-minútový kolísaný tón), alebo „Ohrozenie vodou“ (6-minútový stály tón),
•	opísanie reakcie na varovný signál.
POZNÁMKA: Signál „Koniec ohrozenia“ sa neprehráva, pretože od varovného signálu „Ohrozenie vodou“ sa líši iba dĺžkou trvania.

HODNOTENIE: Za správne rozoznanie (určenie) varovného signálu družstvo získa 20 bodov. Za opísanie správnej reakcie na varovný signál obdrží družstvo ďalších 20 bodov. Družstvo môže získať za túto časť celkom 40 bodov. 

ÚKON	POČET BODOV	
určenie varovného signálu	20	
zapnúť vysielanie verejnoprávneho rozhlasu a verejnoprávnej televízie	5	
nezaťažovať telefónne spojenie - telefonovať iba v skutočne súrnych prípadoch	5	
ubezpečiť sa či v okolí (napr. v dome) nie sú chorí, postihnutí, starí ľudia a poskytnúť im pomoc, postarať sa o deti bez dozoru	5	
zachovať rozvahu a pokoj	5	
SPOLU:	40	

MATERIÁLNO-TECHNICKÉ ZABEZPEČENIE: Prehrávacie zariadenie i nahrávku zabezpečuje organizátor. Nahrávka v formáte MP3 je k dispozícii na web stránke sekcie KR MV SR ako „Príloha č. 6 - signály CO“.

3. Pohyb a pobyt v prírode

POSTUP: Každý člen  súťažného družstva si na stanovišti vytiahne jednu zo štyroch otázok, ktorú každý člen plní samostatne.

Správne postupy pri plnení úloh sú opísané v Prílohe 3 – topografia. 
Súťažné úlohy:
a)	orientácia na mape pomocou buzoly (alebo kompasu), určenie azimutu
Na pokyn rozhodcu súťažiaci zorientuje mapu podľa buzoly. Rozhodca určí bod na mape (ako napr. hrad, vrchol kopca, železničná stanica, strom, atď.). Rozhodca následne vyzve súťažiaceho, aby určil azimut daného bodu voči stanovišťu. 
b)	meranie vzdialenosti na mape 
Na pokyn rozhodcu súťažiaci zmeria na mape rozhodcom určenú úsečku a podľa mierky mapy odpovie, aká je skutočná dĺžka vzdialenosti v metroch alebo v kilometroch.
c)	odhad vzdialenosti v teréne

+
–

+
–

Na pokyn rozhodcu súťažiaci zmeria svoju vzdialenosť od rozhodcom určeného nehybného bodu (napr. strom, budova, stožiar, atď.). Meranie vykonáva tzv. šírkovou metódou. Bod je spoločný pre všetkých súťažiacich, rovnako ako tolerancia. Tolerancia od skutočnej vzdialenosti  je  5 m. Rozhodca súťažiacemu po nahlásení odpovede iba potvrdí, či sa dostal, alebo nedostal do tolerancie. Nesmie mu oznámiť skutočnú dĺžku, aby sa ju nedozvedeli ďalší súťažiaci.
d)	určovanie svetových strán v teréne
Na pokyn rozhodcu súťažiaci odpovie, ako by v prírode určil rozhodcom zvolené svetové strany.
Podrobnejší postup je uvedený v „Prílohe 3 – topografia“.
HODNOTENIE: Každý člen družstva dostane ním správne vyriešenú úlohu max. 10 bodov, družstvo tak môže spoločne získať max. 40 bodov. 

ÚKON	POČET BODOV	
orientácia na mape pomocou buzoly (alebo kompasu), určenie azimutu	5+5	
meranie vzdialenosti na mape	10	
odhad vzdialenosti v teréne	10	
určovanie svetových strán v teréne – 5 spôsobov	2+2+2+2+2	
SPOLU:	40	

MATERIÁLNO-TECHNICKÉ ZABEZPEČENIE: Buzoly,  mapy, pravítko a ostatný materiál zabezpečuje organizátor. Súťažiaci môžu požiť vlastnú buzolu. 

4. Zdravotnícka príprava

Disciplína je zložená z 2 častí a je zameraná na:
1. Ošetrenie zranení - ukážka správneho postupu pri ošetrení konkrétneho zranenia.
2. Volanie na tiesňovú linku 112 - ukážka správnej komunikácie s operátorom tiesňovej        linky 112. 
Družstvo plní obidve úlohy súbežne. Za tým účelom sa na pokyn rozhodcu rozdelí na 3 + 1  člen, pričom 3-členná skupina plní úlohu č. 1 a 4 člen plní samostatne úlohu č. 2
4.1. Ošetrenie zranenia
POSTUP: Traja členovia družstva predvádzajú praktické ošetrenie zranenia podľa vytiahnutej otázky (zadania) na figurantovi/príp. dvaja členovia družstva na vlastnom členovi a pri úlohe v písm. a) na resuscitačnom modeli. Štvrtý člen družstva súbežne predvedie správnu komunikáciu s operátorom tiesňovej linky 112. 
Súťažné otázky (zadania):
a)	bezvedomie - zastavenie dýchania a činnosti srdca 
Zistenie základných životných funkcií, vykonanie resuscitácie. 
b)	vykĺbenie členka s podozrením na zlomeninu
Ošetrenie, fixácia zranenej končatiny.
c)	otvorená zlomenina na dolnej končatine (v predkolení)
Zlomenina s krvácaním, ošetrenie krvácajúcej rany, fixácia zranenej dolnej končatiny.
Poznámka: Vypúšťa sa konkretizácia krvácania (žilové/tepnové)  vzhľadom na paralelné poranenie žíl aj tepien pri takomto poranení.
d)	zatvorená zlomenina na hornej končatine (predlaktia) 
Ošetrenie, fixácia zlomeniny.
e)	tržná rana na hlave s slabým krvácaním a miernym opuchom
Ošetrenie, poloha postihnutého s vyvýšením hlavy, očistenie okolia rany, sterilné prekrytie rany, sledovanie postihnutého.
f)	popálenina 
Sterilné ošetrenie popáleného miesta, krytie, poskytnutie protišokových opatrení, zákaz podávania tekutín. 
Správne postupy ošetrovania zranení sú v „Prílohe 4 - Zdravotnícka príprava - ošetrenie zranení“.
Organizátor zabezpečí rozhodcov z radov členov Slovenského Červeného kríža (SČK).
HODNOTENIE: Za správne zvolený postup ošetrenia (formou praktickej ukážky), dostane družstvo najviac 30 bodov. (Tabuľky s hodnotením - Príloha A/1).
MATERIÁLNO-TECHNICKÉ ZABEZPEČENIE: Zdravotnícky materiál, resuscitačný model, príp. ďalší materiál, figurantov zabezpečuje organizátor v súčinnosti s príslušným spolkom (územným alebo miestnym) SČK.
Poznámka: na doplnenie prípravy súťažiacich (v oblasti poskytovania prvej pomoci) je možné využiť aj materiály vydávané napr. Slovenským Červeným krížom.
4.2. Volanie na tiesňovú linku 112 
Štvrtý člen družstva predvedie správnu komunikáciu s operátorom tiesňovej linky 112. 

POSTUP: Rozhodca navodí modelovú situáciu (pozri vzorové príklady v „Prílohe 5 – volanie na linku 112“) a z pozície operátora tiesňovej linky 112 vyzve súťažiaceho na vykonanie ukážky volania na tiesňovú linku 112. Súťažiaci sa predstaví sa menom a priezviskom a popíše situáciu podľa nasledovných krokov: 
1.	Čo sa stalo – volajúci stručne popíše situáciu (ktorú vidí, počuje)
2.	Kde sa stalo – volajúci uvedie miesto udalosti (obec, objekt, lokalita)    
3.	Komu sa stalo – volajúci uvedie počet osôb, približný vek 
4.	Kedy sa stalo – volajúci spresní čas nehody, zranenia (pokiaľ mu je známy), prípadne dátum 
5.	Volajúci poskytne operátorovi ďalšie doplnkové informácie – kto volá, telefónne číslo pre spätné volanie a pod. podľa dopytu operátora.

HODNOTENIE: Súťažiaci by mal vedieť oznámiť - popísať udalosť podľa vyššie uvedených krokov súvisle a stručne bez pomocných otázok rozhodcu. Za správne predvedenú komunikáciu s operátorom tiesňovej linky dostane družstvo najviac 25 bodov (tabuľka s hodnotením - Príloha A/2).
MATERIÁLNO-TECHNICKÉ ZABEZPEČENIE:  Materiál (napr. nefunkčný telefón a pod.) zabezpečí organizátor. 

5. Hasenie malých požiarov
5.1. Hasenie požiaru džberovkou 
POSTUP: Členovia družstva spoločne vykonajú hasenie tzv. „džberovkou" na cieľ. Na stanovišti na stojane je päť terčov (napr. plechoviek) postavených vedľa seba. Tieto plechovky musia zhodiť prúdom vody na jedinú náplň (objem nádrže) džberovky. Vzdialenosť od prúdnice (striekacej čiary) po cieľ závisí od výkonu džberovky (cca 5 – 10 metrov) a poveternostných podmienok. Organizátor s rozhodcami pred začiatkom súťaže džberovku vyskúša (vrátane zrazenia plechoviek) a určí vzdialenosť terčov. Na pokyn rozhodcu ľubovoľný člen družstva hasí a druhý člen pumpuje vodu džberovkou. Súťažiaci doplnia spotrebovanú vodu do džberovky z pripravených nádob.
Organizátor môže v prípade silného vetra použiť ako terč plechovky čiastočne naplnené vodou, kamienkami. Súťažiaci však na to musia byť vopred upozornení a rozhodcovia pred začiatkom súťaže na stanovisku sami vyskúšajú, či je možné plechovky zraziť prúdom vody a určiť zodpovedajúcu vzdialenosť.

TECHNICKÁ PORUCHA DŽBEROVKY: 
Problém s nefunkčnosťou džberovky alebo s iným technickým problémom nahlási súťažiaci rozhodcovi, ktorý ho bude riešiť. 
Čas, za ktorý sa odstráni technické zlyhanie džberovky, alebo iný technický problém na stanovišti, bude považovaný za „zdržný čas“ (pozri bod 4.1.) a bude odpočítaný z celkového bežeckého času.
 
HODNOTENIE: Za každý zasiahnutý terč (zrazenú plechovku) dostane družstvo 5 bodov. Celkovo tak môže získať max. 25 bodov.

MATERIÁLNO-TECHNICKÉ ZABEZPEČENIE: Všetok uvedený materiál (terče, stojan, džberovky) zabezpečuje organizátor. Pri určovaní umiestnenia stanovišťa na súťažnej trati sa organizátorovi odporúča podľa možnosti zabezpečiť priamy zdroj vody.
5.2. Určenie správneho hasiaceho prístroja

V prípade, že okresný úrad z atraktívni disciplínu o teoretickú časť, v prílohe propozícií sú všetky relevantné poučenia, podklady, pomôcky, dané k dispozícii autorom návrhu schválenej zmeny. 

6. Streľba zo vzduchovky

Všetci členovia družstva strieľajú zo vzduchovky súčasne v polohe ležmo na sklápacie terče. Súťaží sa so zalamovacou vzduchovou puškou kalibru 4,5 mm, strelivo - diabolky. Používajú sa sklopné terče, ktoré spadnú pri zásahu terča a sú zdvíhateľné z palebného bodu/čiary. Organizátor určí iba jeden druh terča rovnaký pre všetkých 4 súťažiacich (tzn., že všetky 4 terče majú buď 3 otvory, 4 alebo 5 (biatlonový). Vzdialenosť terčov je 10 m. Každý člen družstva má k dispozícii 1 „nástrelný“ + 3 súťažné výstrely. 
POUČENIE: Organizátori resp. rozhodcovia vykonajú poučenie o manipulovaní so vzduchovkou a pravidlách hodnotenia zásahov pred začiatkom súťaže. Poučenie je povinné pre všetkých súťažiacich, prítomní môžu byť aj učitelia. Poučenie sa v závislosti od počtu družstiev vykoná spoločne príp. po družstvách. 
POSTUP: Členovia družstva po príchode na stanovište zaľahnú na určené miesto a vystrelia na pokyn rozhodcu prvý „nástrelný“ výstrel. Rozhodca potvrdí súťažiacim zásahy a uvedie terče do pôvodnej polohy. Súťažiaci na pokyn rozhodcu opäť nabijú vzduchovky a pokračujú v súťažnej streľbe. Každý súťažiaci má 3 súťažné výstrely ako je uvedené vyššie. 

TECHNICKÁ PORUCHA VZDUCHOVKY ALEBO TERČA nezavinená súťažiacim: 
Každé zlyhanie zbrane nahlási súťažiaci rozhodcovi. Odstránenie poruchy alebo výmena vzduchovky môže byť vykonaná len so súhlasom rozhodcu. 
Problémy s terčami - ak sa roztrhne zdvíhacia šnúra alebo vznikne iný mechanický problém, musí byť informovaný rozhodca, ktorý to bude riešiť. 
Čas, za ktorý sa odstráni technické zlyhanie vzduchovky alebo terča nezavineného súťažiacim, bude považovaný za „zdržný čas“ (pozri bod 4.1.) a bude odpočítaný z celkového bežeckého času. 

HODNOTENIE: Každý súťažiaci získa 2 body za každý zasiahnutý terč. Jednotlivec môže získať max. 6 bodov. Družstvo môže spoločne získať max. 24 bodov.

MATERIÁLNO-TECHNICKÉ ZABEZPEČENIE: Všetok materiál (vzduchovky, diabolky, terče, strelecké podložky) zabezpečuje organizátor. Vlastné vzduchovky nie sú povolené.  
E. CELKOVÉ HODNOTENIE 
1. Bodovanie jednotlivých disciplín

Súťažná disciplína	Bodovanie	Max. počet bodov	
1. Testy	1 otázka/2 body x 20 otázok x 4 súťažiaci	160	
2. Civilná ochrana	 		
2.1. použitie ochrannej masky	správne nasadenie/20 bodov  x 4 súťažiaci	80	
2.2. improvizované PIO 	ochrana očí + dýchacích ciest/35 bodov 
(podľa hodnotiacej tabuľky B) 	35	
	ochrana trupu a nôh /26 bodov
(podľa hodnotiacej tabuľky B) 	26	
2.3. evakuačná batožina       	správny predmet/10 bodov x 10 predmetov	100	
2.4. rozoznávanie varovných signálov CO	rozoznanie signálu/20 bodov, 
reakcia na signál ďalších/20 bodov	40	
3. Pohyb a pobyt v prírode	1 správne riešenie/10 bodov x 4 súťažiaci 
(podľa hodnotiacej tabuľky C)	40	
4. Zdravotnícka príprava 			
4.1. Ošetrenie zranení	správny postup ošetrenia/30 bodov 
(podľa hodnotiacej tabuľky A/1/a,b,c,d,e,f)	30	
4.2. Volanie na tiesňovú linku 112	správna komunikácia s operátorom tiesňovej linky 112/25 bodov (podľa hodnotiacej tabuľky A/2)	25	
5. Hasenie malých požiarov	zasiahnutý terč (plechovka)/5 bodov x 5 terčov	25	
6. Streľba zo vzduchoviek	zasiahnutý terč/2 body x 3 terče x 4 súťažiaci	24	
Počet bodov celkom	spolu - bez odpočítaných bodov za čas	585	

2. Bodovacie tabuľky sú uvedené v Metodickej príručke

Disciplína „Zdravotnícka príprava“
•	Prílohy A/1 k hodnoteniu ošetrenia zranení: a), b), c), d) e), f)
•	Príloha A/2 k hodnoteniu volania na linku 112
Disciplína „Civilná ochrana“
•	Príloha B k hodnoteniu vyhotovenia  improvizovaných PIO
Disciplína „Pohyb a pobyt v prírode
•	Príloha C k hodnoteniu plnenia úloh na stanovišti
3. Čas
Organizátor v závislosti od dĺžky a náročnosti trate (terén, prevýšenie, povrch a pod.) určí časový limit, ktorý je optimálny na absolvovanie celej trate, vrátane času plnenia disciplín na jednotlivých stanovištiach. Limit musí byť oznámený súťažiacim pred začiatkom súťaže. 
Každému družstvu sa v momente štartu začína merať čas (tzv. „bežecký čas“). Meranie času sa zastavuje okamihom dobehnutia posledného člena družstva do cieľa po absolvovaní všetkých súťažných disciplín.
a)	Družstvá, ktoré zabehnú trať v určenom limite alebo pod limit (rýchlejšie), body nestrácajú ani dodatočne nezískavajú.
b)	Družstvu, ktoré dobehne do cieľa v čase vyššom (horšom), čiže pomalšom ako je určený limit, sa odpočítajú body podľa nasledovného kľúča:

Hodnoty odpočítavaných bodov za pomalšie dobehnutie:
•	do 1 minúty vrátane					- odpočet   2 body
•	1 minúta a 1 sekunda až 2 minúty vrátane		- odpočet   4 body
•	2 minúty a 1 sekunda až do 3 minút vrátane		- odpočet   6 bodov
•	3 minúty a 1 sekunda až do 4 minút vrátane		- odpočet   8 bodov
•	4 minúty a 1 sekunda až do 5 minút vrátane		- odpočet 10 bodov
•	5 minút a 1 sekunda až 10 minút vrátane		- odpočet 12 bodov
•	pomalšie zabehnutie viac ako 10 minút (oproti limitu)  	- strata 20 bodov

Body za čas sú odpočítavané osobitne – bez ohľadu na úspešnosť družstva v súťažných disciplínach.

4. Zdržný čas
Môže vzniknúť situácia, že družstvo sa nie vlastnou vinou zdrží na stanovišti, napr. ak:
•	rýchlejšie družstvo dobehne na stanovište, kde sa stále nachádza pred ním štartujúce družstvo a plní súťažnú úlohu,  
•	v prípade vzniku a počas odstraňovania technickej poruchy na džberovke, vzduchovke alebo iného technického problému. 
V takom prípade rozhodca stanovišťa zapíše tzv. „zdržný čas“ družstva na štartovný lístok družstva a tiež do vlastného prehľadu. Zdržný čas sa družstvu po dobehnutí do cieľa odpočíta od celkového „bežeckého času“. Kapitán družstva oznámi rozhodcovi v cieli, že majú v štartovnom lístku zapísaný zdržný čas. 

5. Celkové hodnotenie 
Konečné poradie družstiev je tvorené súčtom bodov získaných na všetkých stanovištiach a bodmi odpočítanými za dlhší bežecký čas ako stanovený limit trate (body sú družstvu odpočítané len v prípade, že družstvo zabehlo trať nad limit, tzn. pomalšie). 

Maximálny počet získaných bodov je 585.

V prípade rovnosti bodov rozhoduje o konečnom poradí:
a)	vyšší bodový zisk získaný v disciplíne „Testy“
b)	v prípade ďalšej rovnosti bodov získaných v „Testoch“, rozhoduje vyšší bodový zisk v disciplíne „Civilná ochrana“,
c)	v prípade rovnosti bodov v „Testoch“ aj v disciplíne „Civilná ochrana“, rozhoduje vyšší bodový zisk v disciplíne „Zdravotnícka príprava“,
d)	pokiaľ by sa zhodoval bodový zisk dosiahnutý v disciplínach „Testy“, „Civilná ochrana“ aj „Zdravotnícka príprava“, rozhoduje o konečnom poradí družstiev lepší „bežecký čas“, za ktorý absolvovali družstvá celú trať už po odpočítaní „zdržného času“ a prípadne aj odčítaní bodov za prekročenie limitu trate.

Po dobehnutí posledného družstva do cieľa a spracovaní výsledkov organizátor zverejní výsledkovú listinu s poradím družstiev a s dosiahnutým bodovým ziskom. Výsledková listina musí byť k dispozícii všetkým súťažiacim, ich (pedagogickému) sprievodu a členom organizačnej skupiny – napríklad na informačnom paneli, či nástenke na mieste konania súťaže. Organizátor pred začiatkom súťaže upozorní súťažiacich o mieste, kde bude výsledková listina umiestnená a o ich práve podať prípadný protest. 

PODANIE PROTESTU: 

Družstvo má právo podať protest po vyvesení výsledkovej listiny voči spornému bodovaniu na stanovišti alebo inému problému na súťažnej trati, či výslednému bežeckému času.  
Protest podáva výhradne vedúci družstva (pedagogický dozor) a to max do 10 minút od vyvesenia výsledkovej listiny. Organizátorom odporúčame použiť formulár na podávanie protestov, ktorý tvorí prílohu „Organizačného poriadku súťaže“ za účelom získania prehľadu o podaných protestoch a ich riešení. Dodatočné podávanie protestov, alebo dopĺňanie už podaného písomného protestu nie je prípustné. Protesty prijíma a rieši hlavný rozhodca podľa potreby v súčinnosti s rozhodcami na príslušnom stanovišti a o riešení protestov informuje riaditeľa súťaže.
DISKVALIFIKÁCIA DRUŽSTVA:
Družstvo bude diskvalifikované: 
•	pri svojvoľnom skrátení trate, 
•	za vynechanie súťažnej disciplíny, 
•	pri použití akejkoľvek cudzej pomoci v súťaži i zo strany svojho vedúceho družstva,  
•	za neuposlúchnutie pokynov rozhodcov a pri hrubom porušení disciplíny, 
•	za pokus akýmkoľvek spôsobom ovplyvňovať rozhodcu, 
•	pri porušení bezpečnostných predpisov pri manipulácii a streľbe so vzduchovkou, 
•	nedodržanie zloženia družstva 2 chlapci + 2 dievčatá (mimo hosťujúceho družstva zo zahraničia),
•	ak do cieľa nedobehnú všetci členovia súťažného družstva.
6. Ocenenie súťažných družstiev 
    	Ocenenie súťažiacich zabezpečí Ministerstvo vnútra Slovenskej republiky s organizátorom súťaže.

Postupový kľúč:

Súťaž má postupový charakter  a prebieha v troch úrovniach:
a)	okresné kolo – v zmysle “Organizačného poriadku...“.
Postupujúce družstvo na krajské kolo, ktoré sa odhlási, nahradí ďalšie v poradí z výsledkovej listiny. 
F. ZÁVEREČNÉ USTANOVENIE
Účasťou v súťaži vyjadrujú súťažiaci súhlas s pravidlami súťaže.
V prípade akýchkoľvek pochybností a či porušení pravidiel súťaže rozhoduje o správnosti hlavný rozhodca po prerokovaní sporu s príslušnými rozhodcami.
Všetci účastníci súťaže súhlasia s použitím a uverejnením fotografií, ktoré budú o nich vyhotovené počas okresných / krajských kôl a majstrovstiev bez nároku na odmenu. Usporiadateľ si vyhradzuje právo použiť v rámci súťaže urobené fotografie, video nahrávky a rozhovory, ako aj výsledky s osobnými údajmi /úrazové poistenie/ v tlači, rozhlase a televízii, ako aj v inej forme prezentácie bez nároku na odmenu účastníkom vyhodnotenia  súťaže. Tieto materiály budú použité v rámci propagácie, prevencie a  osvety civilnej ochrany a čísla tiesňového volania 112 Ministerstvom vnútra Slovenskej republiky.

P o z v á n k a
a
ZÁVÄZNÁ  PRIHLÁŠKA
na okresné kolo mladých záchranárov civilnej ochrany

Základná škola/gymnázium: 

.......................................................................................................................................................
(názov, adresa, PSČ školy)
Záväzne prihlasujeme družstvo našej školy na okresné kolo mladých záchranárov 
civilnej ochrany, ktoré sa bude konať 10. mája 2019
na Plážovom kúpalisku a mestskom parku v Žiari nad Hronom

Súťaže sa zúčastní družstvo v zložení:
P. č.	Meno a priezvisko	Bydlisko	Dátum narodenia	
1.				
2.				
3.				
4.				
Vedúci družstva (pedagogicky dozor): 
P. č.	titul, meno, priezvisko	telefonický kontakt	e-mailová adresa	
5.				

Na zabezpečenie spojenia počas prípravy a vykonania súťaže Vás žiadame podľa možnosti o uvedenie čísla mobilného telefónu vedúceho družstva  a elektronickej adresy. 

Prehlásenie organizátora súťaže:
Organizátor súťaže sa zaväzuje, že s osobnými údajmi bude zaobchádzať v súlade so zákonom 18/2018 Z. z. o ochrane osobných údajov a o zmene a doplnení niektorých zákonov. 

Prehlásenie štatutára školy:
Uvedením  osobných údajov dávam súhlas na ich použitie výhradne za účelom zabezpečenia poistenia účastníkov. Mená a priezviská osôb a telefonický kontakt na vedúceho družstva môže byť použitý len v súvislosti s organizovaním a vykonaním súťaže. 

Dátum: ..............................                                        

.............................................................
                                                                  titul, meno a priezvisko v. r. riaditeľa školy/zástupca
prihlášku vyplňte v elektronickej podobe word a  zašlite organizátorovi
OU-ZH-OKR-2019/004328-5

Okresný úrad Žiar nad Hronom
odbor krízového riadenia
Námestie Matice slovenskej 8, 965 01 Žiar nad Hronom

súťaž: Okresné kolo mladých záchranárov civilnej ochrany
dátum konania: 10.5.2019
miesto konania: Plážové kúpalisko a mestský park v Žiari nad Hronom 

Protokol o podanom proteste

Súťažné disciplíny a trať: 
1.	Testy 
2.	Civilná ochrana
3.	Hasenie malých požiarov
4.	Streľba zo vzduchovej pušky
5.	Pohyb v prírode 
6.	Zdravotnícka príprava
7.	Súťažná trať
 
Vyplňte čitateľne základné údaje a napíšte stručne a konkrétne protest voči priebehu súťaže. 

družstvo školy: ...............................................................................................................................

vedúci družstva školy (meno a priezvisko): ..............................................................................................

Na základe ustanovenia o podaní protestov v „Propozíciách Majstrovstiev Slovenskej republiky mladých záchranárov civilnej ochrany“, časť IV. – súťažné disciplíny, podávam nasledujúci protest:

.......................................................................................................................................................

.......................................................................................................................................................

.......................................................................................................................................................

..................................................
               podpis vedúceho družstva 

stanovisko hlavného rozhodcu:

..................................................
               podpis hlavného rozhodcu